CELEX: 62010TN0062
Language: hu
Date: 2010-02-10 00:00:00
Title: T-62/10. P. sz. ügy: A Közszolgálati Törvényszék F-83/07. sz., Zangerl-Posselt kontra Bizottság ügyben 2009. november 30-án hozott ítélete ellen Brigitte Zangerl-Posselt által 2010. február 10-én benyújtott fellebbezés

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/49
            
         A Közszolgálati Törvényszék F-83/07. sz., Zangerl-Posselt kontra Bizottság ügyben 2009. november 30-án hozott ítélete ellen Brigitte Zangerl-Posselt által 2010. február 10-én benyújtott fellebbezés
   (T-62/10. P. sz. ügy)
   2010/C 113/80
   Az eljárás nyelve: német
   
      Felek
   
   
      Fellebbező: Brigitte Zangerl-Posselt (Merzig, Németország) (képviselő: S. Paulmann Rechtsanwalt)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               Az Elsőfokú Bíróság helyezze hatályon kívül a megtámadott ítéletet;
            
         
               —
            
            
               az Elsőfokú Bíróság hozzon saját maga határozatot, és a fellebbező kérelmének megfelelően semmisítse meg az EPSO/AST/27/06 versenyvizsga vizsgabizottságának 2007. július 25-i határozatát, amelyben a fellebbező panaszát követően jóváhagyta a fellebbező gyakorlati és szóbeli vizsgára bocsátását megtagadó határozatot;
            
         
               —
            
            
               az Elsőfokú Bíróság a Bizottságot kötelezze mindkét eljárással kapcsolatban felmerült költségek viselésére.
            
         
      Jogalapok és fontosabb érvek
   
   A fellebbezés a Közszolgálati Törvényszék F-83/07. sz., Zangerl-Posselt kontra Bizottság ügyben 2009. november 30-án hozott, a fellebbező keresetét elutasító ítélet ellen irányul.
   A fellebbező fellebbezését arra alapozza, hogy a Közszolgálati Törvényszék tévesen alkalmazta a jogot az EPSO/AST/27/06 nyílt versenyvizsga részvételi feltételeinek értékelésekor. E tekintetben a fellebbező többek között arra hivatkozik, hogy a Közszolgálati Törvényszék az Európai Unió tisztviselőinek személyzeti szabályzata 5. cikke (3) bekezdés a) pontja ii) alpontjának francia változatát vette alapul annak eldöntésekor, hogy a fellebbező rendelkezik-e a szóban forgó versenyvizsga vizsgakiírásának megfelelő bizonyítvánnyal.
   Továbbá a fellebbező szerint a Közszolgálati Törvényszék által a fellebbező kérelmeinek elutasítására vonatkozó indokolás több jogi hibát is tartalmaz. E tekintetben a fellebbező többek között azt állítja, hogy egyrészt a Közszolgálati Törvényszék által tett megállapítások nyilvánvalóan jogellenesek, ahogyan az az iratokból is kitűnik, másrészt a benyújtott bizonyítékokat elferdítették.
   A fellebbező továbbá arra hivatkozik, hogy az általa felhozott, az életkoron alapuló közvetetett hátrányos megkülönböztetés fennállását — annak ellenére, hogy azt elfogadták — nem elegendő és téves alapokon találták igazoltnak.